Ribe Stifts Adresseaviser, 1836-01-15
Indenlandske Efterretninger. J det roeskildske Stændermøde d. 4de Jan. foredrog Cancellieraad Hempel en Petition betræffende adskillige Forslag og Ønsker fra Odenses Kjøbmandslaug, som gik ud paa følgende Punkter: 1) At der maatte tilstaaes Danmarks Handlende lige Rettigheder med Hertugdommenes med Hensyn til Told og Consumtion. 2, At Stempelpligtigheden af Manufacturvarer maatte ophæves, og disse, ligesom andre Varer, kunne indgaae mod en bestemt Told, samt den forhadte Huusinqvisition afskaffes. 3) Ophævelsen af alle Monopoler og af Forbudet mod raffinerede Sukkeres Jndførsel. 4) Nedsættelse af Afgifterne paa Udførselen af Landets raae Producter. 5) Fri Forsendelse af alle fortoldede og consumeret de Varer overalt i Danmark og Holsten fra de danske Provinds Kjøbstæder, uden Anvendelse af Passeersedler fra Toldvæsenets Side, hvorimod disse maatte være gyldige, naar de, ligesom i Kjøbenhavn, vare udstedte af de Handlende selv, samt endelig, at Toldkontoiret og Pakhuset maatte, ligesom forhen, atter indflyttes tilbage fra Landet til Odense. 6) At Kanal- og Lodspengene maatte nedsættes, i det Mindste til det Halve af hvad de nu ere. 7) At der maatte skee Jndskrænkning i den af de saakaldte Prøveryttere udbredte Omstreisen i Rigets Provindser til Skade for Landets Handlende, og en passende Afgift paalægges dem i Lighed med den, Statens egne Borgere maae yde. Og endelig 8) at virksomme Foranstaltninger maatte træffes til at standse den uberettigede Handel, som for Tiden drives af Skippere, Mæglere, Foermandskarle, Bissekræmmere og de paa Landet bosatte Handlende. Efterat det af et Medlem af Forsamlingen, som tillige er Medlem af Committeen til at prøve den nye Toldtarii, var blevet bemærket, at de første Poster af Petitionen ere komne under Behandling i denne Committee, og efterat der fra flere Sider var yttret Tvivl, om ikke de øvrige i Petitionen omhandlede Gienstande maae antages at have været indeholdte i det tidligere af den nævnte Deputerede indgivne Andragen, de, erklærede denne, paa nærmere dertil given Anledning, at han ifølge de saaledes gjorte bemærkninger troede at kunne forsvare for sine Committenter, Kjøbmandslauget i Odense, at tage sit Andragende tilbage, hvilket saa lades nu af ham skete. Fra Kbhvn, skrives følgende: "Om en intenderet Jernbane imellem Altona og Neustadt er her i disse Dage bleven bekjendt følgende for hele Holsteen særdeles vigtige Efterretning: Grosserer J. Oven har for engelske Entrepreneurer indgivet en Plan hos H. M. Kongen, der gaaer ud paa, at denne Jernbane skal udføres, inden 3 Aar, regnede fra Anlæggets Begyndelse, af Jnteressentskabet, udelukkende paa dettes Bekostning, naar Regjeringen vilde garantere det en aarlig Renterevenne af 5 pCt. af den til 5000,000 L. St. anstaaende Anlægskapital, dog saaledes, at hvis et Aar ikke skulde indbringe et Overskud af samme Beløb som denne Rente i den kgl. Kasse vil have at tilskyde den Manglende; men derfor ogsaa naar i et bestemt Aar større Jndtægt over hine 5 pCt. fandt Sted, det af den kal. Kasse udredede Tilskud for det Aar, der har givet ringere Udbytte, da først skulde dækkes. Desforuden skulde alle Transitvare, der passere paa Jernbanen gjennem Neustadt betale 1 pCt. Transit told, og efter et Antal Aar, som nærmere vilde blive at endom. bestemme, skal Jernbanen med alle Jntrader tilfalde Regjeringen. J Anledning af dette andragende har H. M. nedsat en Commission til nærmere Undersøgelse af Forslaaet og til Medlemmer af samme udnævnt: Finantsministeren, Grev Moltke, Cancelliedeputeret Grev Reventlow=Criminil, Conferenstraad Holten, og de Committerede i Generaltoldkammeret, Justitsraaderne Garlieb og Rathgen. J Almindelighed synes dette Project at finde meget bifald hos de høie Autoriteter.